Godišnji program rada za

Okružni sud u Prijedoru

16-0-Su-20-000-211

22.04.2021. godine

SADRŽAJ

1. Uvod…………………………………………………………………………………3.
2. Opis nadležnosti suda, sa vizijom i izjavom o misliji. Mandat, misija i vizija ..4.
3. Sažetak analize strateškog okvira ……………………………………………….5.
4. Sažetak prioriteta za plansku godinu, kao i procjene mogužih problema i rizika u realizaciji ………………………………………………………………………… 6.
5. Pregled strateških ciljeva suda ……………………………………………………8.
6. Trogodišnji ciljevi i aktivnosti po strateškim ciljevima …………………………..9.
7. Godišnji plan rješavanja sudskih predmeta …………………………………
8. Uvod

Okružni sud u Prijedoru je osnovan Izmjenama i dopunama Zakona o sudovima Republike Srpske („Sl.glasnik RS“ broj: 44/15), kojim je članom 2. tačka đ) propisano da se Okružni sud u Prijedoru osniva za područje Osnovnih sudova u Prijedoru, Novom Gradu i Kozarskoj Dubici.

Okružni sud je nadležan u prvom stepenu da sudi:

1. za krivična djela za koja je zakonom propisana kazna veća od deset godina ili dugotrajni zatvor, ako zakonom nije određena nadležnost drugog suda
2. da postupa u toku istrage i nakon podizanja optužnice u skladu sa zakonom,
3. da sudi za krivična djela za koja je Sud Bosne i Hercegovine prenio nadležnost na okružne sudove,
4. da odlučuje u svim upravnim sporovima i to prema sjedištu prvostepenog upravnog organa, kao i o zahtjevima za zaštitu sloboda i prava utvrđenih, ustavom, ako su takve slobode i prava povrijeđena konačnim pojedinačnim aktom ili radnjom službenog lica u organima uprave, odnosno odgovornog lica u preduzeću, ustanovi ili drugom pravnom licu, kada za zaštitu tih prava nije obezbjeđena druga sudska zaštita.

Okružni sud u drugom odlučuje o:

1. žalbama protiv odluka osnovnih sudova,
2. drugim redovnim i vanrednim pravnim lijekovima, ako je to određeno zakonom.

Ostala nadležnost okružnog suda je:

1. rješava o sukobu mjesne nadležnosti između osnovnih sudova sa svog područja u skladu sa zakonom,
2. odlučuje o prenosu mjesne nadležnosti sa jednog osnovnog suda, na drugi osnovni sud na svom području,
3. odlučuje o brisanju osude i prestanku mjera bezbjednosti i pravnih posljedica osude, na osnovu sudske odluke,
4. postupa po molbama za pomilovanje u skladu sa zakonom,
5. rješava o priznanju odluka stranih sudova, stranih trgovačkih sudova i stranih arbitraža,
6. pruža međunarodnu pravnu pomoć u krivičnim predmetima i
7. vrši druge poslove određene zakonom.

MISIJA

Okružni sud u Prijedoru vrši zaštitu osnovnih ljudskih prava i sloboda kroz pružanje efikasne pravne sigurnosti, a da se ostvari jednaka i pravovremena pravda za sve.

VIZIJA

Okružni sud u Prijedoru je nepristrasan sud, koji na efikasan način pravovremeno doprinosi ostvarivanju prava i sloboda, uz apsolutnu transparentnost postupaka provedenih pred tim sudom.

2) Strateški okvir za izradu godišnjih programa rada sudova definisan je razvojnim i sektorskim strategijama u oblasti pravosuđa, kao i zakonima na državnom nivou, ali i dokumentima kojima se preuzimaju mešunarodne obaveze i to:

- Ustav Republike Srpske i Bosne i Hercegovine,

- Zakon o sudovima Republike Srpske („Sl.glasnik RS“ broj:37/12, 14/14 – odluka Ustavnog suda, 44/15 i 39/16- odluka Ustavnog suda i 100/17),

- Strategija za borbu protiv korupcije,

- Državna strategija za rad na predmetima ratnih zločina,

- Agenda 2030.

**Ustav Republike Srpske j**e je najviši pravni akt ove države koji garantuje osnovna ljudska prava i slobode, obezbjeđuje nacionalnu ravnopravnost i zaštitu vitalnih interesa konstitutivnih naroda, socijalnoj pravdi, tržišnoj privredi, vladavini prava te zaštiti prava etičkih grupa i nacionalnih manjina.

**Zakonom o sudovima Republike Srpske** se na jedinstven način uređuje organizacija, nadležnost i funkcionisanje osnovnih sudova, okružnih sudova, okružnih privrednih sudova, Višeg privrednog suda i Vrhovnog suda Republike Srpske. Navedeni zakon definiše da sudsku vlast u Republici Srpskoj vrše sudovi, koji su samostalni i nezavisni u okviru djelokruga i nadležnosti određene zakonom.

**Strategija za borbu protiv korupcije** u Bosni i Hercegovini, ima za cilj da smanji mogućnosti za korupciju putem uspostavljanja savremenog i učinkovitog administrativnog i pravnog okvira za javni sektor. Značajan element ove strategije je upravljački i organizacijski razvoj i jasno reguliranje odnosa između institucija vlasti i privatnog sektora te građana. Jedan od glavnih ciljeva strategije je povećanje učinkovitosti postojećih institucija, sa zadatkom prevencije i borbe protiv korupcije.

**Državna strategija za rad na predmetima ratnih zločina** ima za cilj sistematski pristup problematici rješavanja velikog broja predmeta ratnih zločina.

**Agenda 2030** je program Ujedinjenih naroda o održivom razvoju koja svoje težište stavlja na ljude, planet, prosperitet, mir i partnerstvo, očekujući od država da u skladu sa svojim nacionalnim kapacitetima učine da niko ne bude ostavljen po strani.

3. Nadeležnost Okružnog suda u Prijedoru je definisana Zakonom o sudovima Republike Srpske a sud će nastojati svojim radom doprinjeti ostvarivanju sledećeg strateškog cilja:

„Efikasnosti i efektivnosti pravosudnih institucija u BiH“. Navedeni cilj je predviđen Strategijom za reformu sektora pravde u BiH za period od 2014-2018. godine, donesen od strane Ministarstva pravde BiH. Sud će svojim aktivnostima doprinositi realizaciji postavljenog strateškog cilja, koji će kroz godine biti sve bolji i napredniji.

Ostvarivanju navedenog strateškog cilja Okružni sud u Prijedoru će realizovati kroz sledeće trogodišnje ciljeve:

1. **Trogodišnji cilj 1. je broj predmeta na parničnom Gž referatu smanjiti za 10 %.**

Navedeni cilj je predviđen planom rada Okružnog suda u Prijedoru i rasporedom poslova za 2021. godinu. Budući da je priliv predmeta na Gž referatu najveći, predsjednik ovog suda je donio odluku da se pojedine sudije sa krivičnog odjeljenja rasporede i na parnicu, te da se na taj način doprinese bržem i efikasnijem rješavanju istih.

1. **Trogodišnji cilj 2. je da se smanji broj predmeta starijih od 10 godina za** **10 %**

Naime, sud će postavljenim ciljem nastojati da doprinese efikasnosti pravosuđa na način da će se u narednom periodu bazirati jednim dijelom na rješavanje predmeta prema Planu rješavanja starih predemta propisanim od strane VSTS-a.

1. **Togodišnji cilj 3. je sprovođenje suđenja u razumnom roku.**

Na taj način će se doprinjeti efikasnosti i efektivnosti pravosuđa u cijelini a sve u skladu sa važećim zakonima na teritoriji Republike Srpske.

1. Analiza unutrašnjeg i vanjskog okruženja u kojem radi sud. SWOT analiza predstavlja most između sadašnjeg stanja, koje je utvrđeno situacionom analizom, i željenog budućeg stanja koje se definiše strateškim planom razvoja. Ovaj koncept nam daje sistematsku analizu prijetnji i prilika, kao i njihovo usaglašavanje sa jakim i slabim stranama suda. SWOT analiza obezbjeđuje informacije korisne za usklađivanje kapaciteta i sposobnosti sa okruženjem u kojem sud djeluje.

|  |  |
| --- | --- |
| **SNAGE** | **SLABOSTI** |
| * Dobra opremljenost suda * Stručan kadar sudija * Dobra saradnja unutar institucije * Regulacija odnosa internim aktima * Ažurnost postupanja sa podnescima | * Nepopunjenost radnika predviđenih Pravilnikom o sistematizaciji * Nedovoljnost obuka koje se odnose na rad stručnih saradnika * nedovoljan broj stručnih saradnika koji rade na Gž referatu |
| **PRILIKE** | **PRIJETNJE** |
| * Donatorska sredstva (za prijem dodatnih radnika-pripravnika/stručnih saradnika) | * Nedostatak finansijskih sredstava (budžet) |

Snage Okružnog suda u Prijedoru se ogledaju u dobroj opremljenosti suda sa savremenom opremom koja omugućava suđenje na najvišem mogućem nivou jer posjeduje opremu koja se odnosi na audio-video snimanje, kao i sturčan kadar sudija koji je tu da odoli svakom izazovu.

Slabosti ovog suda se ogledaju u nedovoljnom broju Viših stručnih saradnika koji nisu popunjeni Pravilnikom o sistematizaciji radnih mjesta, a što bi definitivno doprinijelu bržem rješavanju predmeta na Gž referatu.

Prilika za ovaj sud bi bila kada bi se obezbjedila određena donatorska sredstva jer bi se na taj način omogućilo zaposlenje novih radnika (pripravnika, viših stručnih saradnika, administrativnih radnika) što bi svakako uticalo na cijelokupnu efikasnost i efektivnost suda.

Prijetnja se ogleda u nedostatku finansijskih sredstava, budući da se budžet sudova iz godine u godinu smanjuje a na taj način se direktno utiče na rad suda.

1. Pregled strateških ciljeva suda

|  |  |  |  |
| --- | --- | --- | --- |
| **Naziv strateškog cilja** *(maksimalno 3-5 strateških ciljeva)* | **Izvor**  *(veza sa ciljevima iz strateškog okvira)* | **Program u DOB-u**  *(Upisati broj i naziv programa)* | **Partneri**  *(institucije sa kojima sud zajedno učestvuje u realizaciji strateškog cilja)* |
| Broj predmeta na Gž referatu smanjiti za 10% | Dokumenti VSTS-a  Odluke suda |  | VSTS i Ministarstvo pravde |
| Smanjenje broja starih predmeta za 10% | Plan rješavanja starih predmeta za 2021.godinu Okružnog suda u Prijedoru |  | VSTS |
| Sprovođenje suđenja u razumnom roku | Zakon o suđenju u razumnom roku |  | Ministarstvo pravde |
| **Pokazatelji za krajnje rezultate** | **Očekivani rezultati po godinama** | | |
| 2021 | 2022 | 2023 |
| Broj rješenih predmta na Gž referatu smanjenih za 10% | 449 predmeta | 404 | 364 |
| Broj rješenih starih predmeta smanjnih za 10% | **40 predmeta** | **36** | 32 |
| Sprovođenje suđenja u razumnom roku | **Spovođenje postupaka u roku i donošenje presuda u roku 60 dana** |  |  |

*\*Tabela se izrađuje za svaki strateški cilj posebno*

1. Trogodišnji ciljevi i aktivnosti po strateškim ciljevima

|  |  |  |  |  |  |
| --- | --- | --- | --- | --- | --- |
| **Strateški cilj 1** | | ***Efikasnost i efektivnost pravosudnih institucija u BiH*** | | | |
| **Trogodišnji cilj 1.1.** | | *Broj predmeta na Gž referatu smanjiti za 10%* | | | |
| **Pokazatelji za izlazne rezultate** | | **Očekivani rezultati po godinama** | | | |
| 2021 (n) | 2022 (n+1) | | 2023 (n+2) |
| Broj predmeta na Gž referatu smanjiti za 10% | | 449 |  | |  |
| **Redni broj** | **Naziv aktivnosti za 2020. godinu** | **Rok izvršenja**  (po kvartalima u 2021. godini) | | **Nosilac** (najmanji organizacioni dio) | |
| 1. | Održavanje mjesečnih sastanaka sa predsjednicima odjeljenja; | I –IV | | Šefovi odjeljenja  CEST-a | |
| 2. | Održavanje edukacija za sudije i stručne saradnike | I-IV | |
| 3. | Analiza preraspodjele Gž predmeta i ujednačavanje prakse izmešu sudija; | I-IV | | Sudska uprava | |
| 4. | Edukacija iz parnične oblasti | I-IV | | CEST-a | |

|  |  |  |  |  |  |
| --- | --- | --- | --- | --- | --- |
| **Strateški cilj 1** | | ***Efikasnost i efektivnost pravosudnih institucija u BiH*** | | | |
| **Trogodišnji cilj 1.2.** | | *Broj starih predmeta smanjiti za 10%* | | | |
| **Pokazatelji za izlazne rezultate** | | **Očekivani rezultati po godinama** | | | |
| 2021 (n) | 2022 (n+1) | | 2023 (n+2) |
| Broj rješenih starih predmeta smanjiti za 10% | | 40 | 30 | | 20 |
| **Redni broj** | **Naziv aktivnosti za 2020. godinu** | **Rok izvršenja**  (po kvartalima u 2021. godini) | | **Nosilac** (najmanji organizacioni dio) | |
| 1. | Održavanje mjesečnih sastanaka sa predsjednicima odjeljenja; | I –IV | | Šefovi odjeljenja | |
| 2. | Izrada Plana rješavanja starih predmeta | I-IV | | Sudska uprava  VSTS | |
| 3. | Analiza stanja o broju rješenih starih predmeta | I-IV | | Predsjednik suda i sudije | |

|  |  |  |  |  |  |
| --- | --- | --- | --- | --- | --- |
| **Strateški cilj 1** | | ***Efikasnost i efektivnost pravosudnih institucija u BiH*** | | | |
| **Trogodišnji cilj 1.3.** | | *Sprovođenje suđenja u razumnom roku* | | | |
| **Pokazatelji za izlazne rezultate** | | **Očekivani rezultati po godinama** | | | |
| 2021 (n) | 2022 (n+1) | | 2023 (n+2) |
| Sprovođenje suđenja u razumnom roku | | kontinuirano | kontinuirano | | kontinuirano |
| **Redni broj** | **Naziv aktivnosti za 2020. godinu** | **Rok izvršenja**  (po kvartalima u 2021. godini) | | **Nosilac** (najmanji organizacioni dio) | |
| 1. | Odlučivanje o zahtjevima za ubrzanje postpaka | I | | Predsjednik suda | |
| 2. | Vođenje registara o podnesenim zahtjevima i tužbama | I | | Sudska uprava  Ministarstvo pravde | |
| 3. | Vođenje registara o odlukama donesenim po zahtjevima i tužbama | I | | Sudksa uprava  Ministarstvo pravde | |